open-index/open-wikipedia-markdown huggingface dataset:
קל"ח פתחי חכמה

**קל"ח פתחי חכמה** הוא ספר קבלה מאת רבי משה חיים לוצאטו, הרמח"ל. הוא מהווה מבוא לקבלה הלוריאנית ומבוסס על קל"ח (138) עקרונות המסודרים ב-13 פרקים.

זמן כתיבת הספר מתוארך בין 1730 ל-1750.

## תוכן הספר
החיבור פותח בהקדמה, המכונה "דרך עץ חיים". בה מתאר הרמח"ל את מעלת לימוד תורת הקבלה ואת החובה שבלימודה לראויים לכך. על פי הקדמת הרמח"ל, קל"ח הפתחים נמצאו על ידו ב"כתב יד ישן נושן".

בגוף החיבור, כל פרק מקל"ח פרקי הספר פותח בכלל המנוסח באופן תמציתי ("פתח") שלאחריו מובאים ביאור והרחבה.

בין הנושאים המבוארים בספר: רצון הבורא וטובו, הספירות, סוד האותיות והפרצופים.

## דרך עץ חיים
**דרך עץ חיים** הוא הקדמה לספר, שיש אומרים שנכתבה על ידי תלמידיו . הקדמה זו מבארת את מעלת לימוד הקבלה לראויים לכך. בסוף דרך עץ חיים משיב המחבר לטענותיהן של שלוש כתות מתנגדים ללימוד הקבלה:

**כת ראשונה - ישנו איסור על לימוד נסתר**: לטענת אנשי כת זו, חל איסור גורף על העיסוק בתורת הקבלה על פי הפסוק: , אותו דרשו חז"ל . 

**כת שנייה - חשש מטעות וכפירה**:

**כת שלישית - דעתם אינה עמוקה דיה**:

## ראו גם
*רמח"ל
*מסילת ישרים
*האר"י

## לקריאה נוספת

* **קל"ח פתחי חכמה עם פירוש פתחי הפרדס**, הרב דוד כהן (הנזיר), מכון נזר דוד, תשס"ט (2009).
* **קל"ח פתחי חכמה עם פירוש הרב חיים פרידלנדר**, הוצאת פרידלנדר, תשנ"ב (1992).

## הערות שוליים

קטגוריה:ספרי רמח"ל
קטגוריה:ספרי מחשבת ישראל
קטגוריה:ספרי קבלה
דוד אבן בקודה

**רבי דויד בן אלעזר אִבְּן בקודה** (או **בן פקודה**) היה פייטן יהודי שחי במאה ה-11 בספרד. שניים מפיוטיו הידועים הם למענך אלהי ואנא בקראנו.

## ביוגרפיה
לא ידוע הרבה על קורות חייו. ידוע כי היה בן דודו של רבנו בחיי אבן פקודה והתגורר בספרד. 

המשורר רבי יהודה אלחריזי מנה אותו בין גדולי פייטני דורו וכתב אודותיו: . וכן: 

נפטר לפני שנת 1125.

## שיריו
בחיבורו אוצר השירה והפיוט מנה פרופ' ישראל דוידזון עשרים פיוטים הידועים לנו בוודאות כשייכים לו, ומספר פיוטים נוספים מסופקים.
כמה משיריו פשטו על פני תפוצות רבות, ונהוג לשיר אותם בתפילות הימים הנוראים בקהילות יוצאי ספרד, בארצות צפון אפריקה, מצרים, לבנון, עיראק ואף תימן והודו.
בין פיוטיו הנודעים:
* **[[למענך אלהי]]** - נאמר בסליחות ביום הכיפורים בנוסח הספרדים במספר לחנים.
* **[[אנא בקראנו]]** - נאמר בנוסח הספרדים בתפילת ערבית של ליל יום הכיפורים.
* **דממו שרפים מזמר** - במקור פיוט לקדושה בתשעה באב, כיום נאמר בקהילות רבות כחלק מהקינות
* כתב כמה מפיוטי הסליחות על פי ימות השבוע, הנאמרות בסליחות כמנהג ספרד.
* **אמון יום זה** - נאמר בחג השבועות במנהג הספרדים. נכתב כפתיח ("רשות") לפיוט האזהרות "שמור לבי מענה" לרבי שלמה אבן גבירול.

## לקריאה נוספת
* יהושע ילין, **פיוטי דויד אבן בקודה**, עבודת תואר שני, אוניברסיטת תל אביב תשל"ד.
* יוסף מרכוס, **"מי כמכה" לרבי דויד אבן בקודה**, בתוך: אוצר יהודי ספרד, ח, עמ' 81-83.

## קישורים חיצוניים
* ביצועי השיר דממו שרפים מזמר, באתר הספרייה הלאומית
* ביצוע השיר אנא בקראנו על ידי להקת אנדרלמוסיה, באתר יוטיוב

## הערות שוליים

קטגוריה:פייטני ספרד
קטגוריה:יהודי ספרד במאה ה-11
חנה שמיץ

**חנה שמיץ** (בגרמנית: **Hanna Schmitz**; נהגה כ**האנה שמיץ**) היא דמות ספרותית, גיבורת הרומן נער קריאה מאת ברנהרד שלינק.

## ביוגרפיה
חנה שמיץ היא האנטגוניסטית ברומן. בצעירותה הייתה שמיץ שומרת בשירות האס אס והוצבה במחנה ריכוז לא רחוק מאושוויץ. היא הגנה על אסירות חלשות, וכן ביקשה מאסירות שהוכנסו לחדרה לקרוא לה סיפורים, ולאחר מכן שילחה אותן אל מותן בהליך של סלקציה שביצעה בעצמה. לאחר המלחמה היא עומדת למשפט על פשעים נגד האנושות, ובמקביל עובדת ככרטיסנית בחשמלית.

היא מפתחת רומן עם מיכאל, צעיר כבן 15 שסעדה על מיטת חוליו. במהלך הרומן מבקשת חנה ממיכאל להקריא לה ספרים, אך נעלמת מדירתה במפתיע. מיכאל מאוכזב, אך למפרע מגלה במקרה על עברהּ של חנה, ומנסה לשמור איתה על קשר גם לאחר שנכנסת למאסר בשל פשעיה בעת השואה. בבוקר יום שחרורה, מתאבדת חנה בתלייה.

## בקולנוע
בעיבוד הקולנוע של הספר, שמיץ מגולמת על ידי קייט וינסלט.

מבקרת הקולנוע גיתית גינת מתארת את האנה כאישה פשוטה ותמימה, קורבן של חוסר אוניה ובורותה ובעלת מופנמות אלימה.

## קישורים חיצוניים
*
*
*

## הערות שוליים

קטגוריה:דמויות ספרותיות
קטגוריה:נער קריאה
סלאבופיליה

**סלאבופיליה** (ברוסית: **Славянофильство**) מתארת חיבה ועניין רב של אדם כלפי העמים הסלאבים או כלפי התרבות הסלאבית. עניין זה יכול להיות באחד מתחומים אלה או במשולב ולכלול לדוגמה חיבה לשפות סלאביות (דרומיות, מזרחיות ומערביות).

ב ריכזה הסלאבופיליה תנועה אינטלקטואלית, **סלאבופילים**, שרצתה שהאימפריה הרוסית תתפתח על יסוד ערכים ומוסדות שנגזרו מההיסטוריה המוקדמת שלה. וכך התנגדו הסלאבופילים להשפעותיה של מערב אירופה ברוסיה. בין המייסדים של התנועה איוון קירייבסקי ואלכסיי חומיאקוב. תנועות דומות היו גם בפולין, סרביה וקרואטיה, בולגריה וצ'כוסלובקיה.

בהתאם להקשר ההיסטורי, מכנים את ההפך של רגש זה – סלאבופוביה, פחד מהתרבות הסלאבית, שמשמש לתיאור תיעוב של כל דבר הנובע ממקור ורקע סלאביים.

## ראו גם
* פרנקופיליה
* גרמנופיליה
* אנגלופיליה

## קישורים חיצוניים
* 
* 

קטגוריה:רוסיה: תרבות
קטגוריה:הערצת תרבויות זרות
פטקו סלאבייקוב

**פֶּטְקוֹ רָאצ'וֹב סְלָאבֶיְקוֹב** (בבולגרית: **Петко Рачов Славейков**; 17 בנובמבר 1827 OS, וליקו טרנובו - 1 ביולי 1895 OS, סופיה) היה משורר, פובליציסט ומדינאי בולגרי.

סלאבייקוב היה פעיל בולט לשחרור ועצמאות בולגריה ולאחר קבלת העצמאות השתתף בפוליטיקה הבולגרית.

נקבר בבית הקברות המרכזי בסופיה.

פסגת סלאבייקוב באנטארקטיקה קרויה על שמו.

בנו, פנצ'ו, היה אף הוא משורר בולגרי נודע.

## קישורים חיצוניים

* ביוגרפיה של פטקו סלאבייקוב 
* 

## הערות שוליים

קטגוריה:משוררים בולגרים
קטגוריה:פובליציסטים בולגרים
קטגוריה:פוליטיקאים בולגרים
קטגוריה:המלחמה העות'מאנית-רוסית (1877–1878): אישים
קטגוריה:אישים הקבורים בבית הקברות המרכזי בסופיה
קטגוריה:ילידי 1827
קטגוריה:נפטרים ב-1895
פנצ'ו סלאבייקוב

**פֶּנְצ'וֹ פֶּטְקוֹב סְלָאבֶיְקוֹב** (בבולגרית: **Пенчо Петков Славейков**; 27 באפריל 1866 O.S. - 10 ביוני 1912 היה משורר בולגרי נודע. בנו הצעיר של הסופר, הפובליציסט והמדינאי הבולגרי פטקו סלאבייקוב.

נקבר בבית הקברות המרכזי בסופיה.

## קישורים חיצוניים

* ביוגרפיה של פנצ'ו סלאבייקוב 
* 
* 

## הערות שוליים

קטגוריה:משוררים בולגרים
קטגוריה:אישים הקבורים בבית הקברות המרכזי בסופיה
קטגוריה:אישים שהונצחו בשטרות כסף בולגריים
קטגוריה:ילידי 1866
קטגוריה:נפטרים ב-1912
שלום לבן דודי (סרט)

**שלום לבן דודי** הוא סרט טלוויזיה ישראלי בבימויו של שרון עמרני, ששודר בערוץ HOT3 בשנת 1999, עם עידו מוסרי ואלון אבוטבול בתפקידים הראשיים.

זה היה סרטו האחרון של שרון עמרני - שמצא את מותו בטביעה בחוף תל אביב בשנת 2001 בגיל 31.

עמרני כתב את התסריט ביחד עם רון גולדמן והעלילה מתרחשת בלילה סוער אצל משפחת יוצאי איראן מחולון כאשר בן הדוד האהוב נמלט מהכלא ונוצרת התלבטות אם לעזור לו או להסגיר אותו.

## תקציר העלילה
מוטי שמש (עידו מוסרי) מתאמן בריצה החוף הים לפני גיוסו לצה"ל. הוא רוצה לשרת ביחידה קרבית ומתכונן לראיון בצבא. הוא גר בחולון יחד עם הוריו מנחם (ראובן דיין) ואיראן (אסתר כהן) אחותו רונית (אסתי ירושלמי), בעלה ניסן (דורון אברהמי) ושני ילדיהם. המשפחה היא מאיראן וההורים מקפידים לדבר בפרסית.

מוטי מסרב ללכת לחתונה של קרובי משפחה פרסיים שאינם משרתים בצבא ונשאר לבדו בבית בלילה סוער. הוא יושב מול מחשב ומנסה להירשם לאתר צה"לי עד שדפיקות חזקות בדלת קוטעות זאת. בחוץ נמצא בן דודו ציון (אלון אבוטבול), חבול ופצוע. מוטי הנדהם מכניס ומשכיב אותו. ציון היה רב-סרן בצה"ל שנדון ל-30 שנות מאסר על ריגול למען איראן. הוא אחיינה של איראן ולאחר שאביו נפטר, אמו שלחה אותו בגיל 13 למשפחת שמש. בעבר הייתה ידידות בין שני בני הדודים שנקטעה עם המאסר. מוטי ומשפחתו סבלו מאוד, כתובות של "בוגד" נכתבו על ביתם ומוטי נאלץ להחליף מספר בתי ספר. בגלל זה הוא שונא כעת את ציון.

כשחוזרים ההורים מהחתונה, איראן ורונית מטפלות בציון. לפני המאסר היה לרונית קשר עם ציון וכעת רואה זאת ניסן בעין קנאית. לאחר טיפול והתאוששות מוסר ציון כי קבר בגינה דרכון, אקדח וכסף. הוא מתחיל לחפור בגשם שוטף ומגלה שחלק מהכסף נעלם. מנחם נותן לו מכספו והוא מתכונן לצאת.

מוטי מבין שאם יתפסו את ציון, כל המשפחה תואשם בסיוע לאסיר נמלט והוא לא יוכל להתגייס. הוא מודיע למשטרה על מקומו של ציון אך ברגע האחרון הוא מתחרט ומצטרף אליו. הם מתחילים לנסוע אך השוטרים סוגרים עליהם. ציון נותן למוטי אקדח, שניהם יוצאים החוצה וציון מבקש ממוטי כי "יאיים עליו". השוטרים תופסים את ציון ומניחים למוטי שמביט במכונית המשטרה המתרחקת וציון בתוכה.

## צוות השחקנים

## קישורים חיצוניים

* 
*שלום לבן דודי, באתר יוטיוב
## הערות שוליים

קטגוריה:סרטי 2000
קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 1999
קטגוריה:סרטים ישראליים משנת 2000
סלוודוריים

**סלוודוריים** (בלועזית: **Salvadoraceae**) היא משפחת צמחים מסדרת צלפאים הכוללת שלושה סוגים ואחד עשר מינים ידועים. רוב מיני הסלוודוריים צומחים באזורים הטרופיים של יבשת אפריקה (כולל מדגסקר), בדרום-מזרח אסיה ובג'אווה.

בעבר היו הסלוודוריים חלק מסדרת ה-Celastrales , אך כיום הם חלק מסדרת הצלפאים.

## סוגים ומינים
* Azima 
** Azima angustifolia
** Azima sarmentosa 
** Azima tetracantha 
* Dobera 
** Dobera glabra 
** Dobera loranthifolia
* סלוודורה 
** Salvadora alii
** Salvadora angustifolia
** Salvadora australis
** Salvadora oleoides 
** סלוודורה פרסית

הסלוודורה פרסית גדלה גם בארץ ישראל.

## קישורים חיצוניים

*
קטגוריה:צמחים שתוארו ב-1836
קטגוריה:טקסונים שתוארו בידי ג'ון לינדלי
קלאוס סליטר

**קלאוס סליטר** (בהולנדית: **Claus Sluter**; 1340, הארלם - 1405 או 1406 בדיז'ון) היה פסל צפון-אירופי, איש ארצות השפלה, שחי ופעל בדוכסות בורגונדי משנת 1380 בערך. סליטר היה הפסל הצפון-אירופי החשוב ביותר בתקופתו ונחשב לחלוץ ה"ריאליזם הצפוני" של הציור ההולנדי הקדום שהגיע לפריחה מלאה עם עבודתם של יאן ואן אייק ואחרים בדור הבא.

## קישורים חיצוניים

* ביוגרפיה של 
* 

קטגוריה:פסלים הולנדים
לזר סמינסקי

**לזר סמיונוביץ' סמינסקי** (ברוסית: **Лазарь (Элиэзер) Семенович Саминский**; 27 באוקטובר 1882 30 ביוני 1959) היה מלחין יהודי אמריקאי ממוצא רוסי.

לאחר שהיגר לארצות הברית ניצח על מקהלות וכתב בכתבי עת על מוזיקה. הוא קיבל משרת קבע כמדריך מוזיקה בבית הכנסת עמנו-אל של היהדות הרפורמית במנהטן שבניו יורק והחזיק בה עד פטירתו.

## קישורים חיצוניים

* ידיעה על פטירתו 
* ביוגרפיה של לזר סמינסקי באתר ארכיון מילקן למוזיקה יהודית  

## הערות שוליים

קטגוריה:מלחינים יהודים רוסים
קטגוריה:מלחינים יהודים אמריקאים
קטגוריה:רוסים שנולדו ב-1882
קטגוריה:אמריקאים שנפטרו ב-1959
מלטיי סמוטריצקי

**מלטיי סמוטריצקי** (באוקראינית: **Мелетій Смотрицький**; בפולנית: **Melecjusz Smotrycki**; ~1577, סמוטריץ' - 17 או 27 בדצמבר 1633) היה הארכיבישוף של פולוצק (המטרופוליטן של קייב). פעיל דת וחינוך בחבר העמים הפולני-ליטאי. סמוטריצקי היה גם סופר ובלשן של שפות סלאביות מזרחיות ולעבודותיו בתחום הדקדוק הסלאבית נודעה השפעה רבה.

קונטרס שפרסם ב-1628 אודות מסע שערך לארצות המזרח (לקושטא ולארץ ישראל) בשנים 1623–1624 הוחרם בידי הסינוד הפרבוסלבי בקייב וסמוטריצקי, שהיה עד אז תועמלן פרו-כנסייתי פרבוסלבי (נגד הכנסייה הקתולית), הואשם בבגידה. מאז תמך באוניאטים.

הוא נפטר ב-27 בדצמבר 1633 ונקבר במנזר בכפר דרמן בפולין (דרמן דרוהה  באוקראינה המודרנית).

## קישורים חיצוניים

קטגוריה:אנשי דת אוקראינים
קטגוריה:אנשי דת פולנים
קטגוריה:אנשי חינוך פולנים
קטגוריה:ארכיבישופים אורתודוקסים
יוסף פטריך

**יוסף פטריך** (נולד ב-11 במאי 1947) הוא ארכאולוג ישראלי, מומחה בתקופה הקלאסית, הנבטים, ארכאולוגיה נוצרית ובעיקר בתחומי המנזרים וכנסיות, עיור רומי-ביזנטי, הר הבית ובית המקדש בתקופת בית שני.

## ביוגרפיה
קיבל תואר שני בהצטיינות יתרה ב-1983 ותואר דוקטור בשנת 1988 – שניהם באוניברסיטה העברית. בשנים 1991–1992 עבד כעמית מחקר במכון ללימודים ביזנטיים בדמברטון אוקס. בשנים 1993–1995 היה ראש המחלקה לארכאולוגיה באוניברסיטת חיפה, ועד 1998 שימש חבר דירקטוריון במוזיאון הכט. בשנים 1995–1996 היה עמית מחקר במכון ללימודים מתקדמים בירושלים.

משנת 2002 שימש פרופסור מן המניין בחוג לארכאולוגיה באוניברסיטה העברית בירושלים וב, מוגדר "פרופסור אמריטוס".

שימש מנהל החפירות בקיסריה בשנים 1993–2002. ניהל סקרים וחפירות במערות מדבר יהודה (1983–1988) וקומראן (1986–1994).

בשנת 1996 הוענק לו פרס יצחק בן-צבי בתולדות ארץ ישראל לשנת תשנ"ו על ספרו "נזירות מדבר יהודה בתקופה הביזנטית".

פטריך חבר הנהלת רשות העתיקות מאז 1998 וראש ועדת השימור שלה מאז 2003. מאז 1997 הוא גם חבר הוועד המנהל של יד יצחק בן-צבי והוצאת יד יצחק בן-צבי וחבר החברה לחקירת ארץ-ישראל ועתיקותיה.

## פרסומים
* **נזירות מדבר יהודה בתקופה הביזאנטית: מפעלם של [[סבאס]] ותלמידיו**, ירושלים 1995
* **הליכה לקיסריה : מבט היסטורי וארכאולוגי**, ירושלים 2015


* *The formation of Nabatean art : prohibition of a graven image among the Nabateans*, Jerusalem 1990
* *Sabas, leader of Palestinian monasticism : a comparative study in Eastern monasticism, fourth to seventh centuries*, Washington DC 1995
* *Caesarea papers 2 : Herod's temple, the provincial governor's praetorium and granaries, the later harbor, a gold coin hoard, and other studies*, Portsmouth 1999 (editor)
* *The Sabaite heritage in the Orthodox Church : from the fifth century to the present*, Leuven 2001
* *The aqueducts of Israel*, Portsmouth 2002 (עם יזהר הירשפלד)
* *Archaeological excavations at Caesarea Maritima : areas CC, KK and NN final reports*, Jerusalem 2008
* *Studies in the archaeology and history of Caesarea Maritima : caput Judaeae, metropolis Palaestinae*, Leiden 2011
* *A walk to Caesarea : a historical-archaeological perspective*ת Jerusalem 2018


## קישורים חיצוניים

* דף חוקר בחוג לארכאולוגיה באוניברסיטה העברית
* יוסף פטריך באתר Academia.edu

## הערות שוליים

קטגוריה:ארכאולוגים ישראלים
קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:עובדי רשות העתיקות
קטגוריה:סגל אוניברסיטת חיפה: ארכאולוגיה
קטגוריה:יד יצחק בן-צבי: אישים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1947
אהרן בר (חזן)

[ממוזער|אהרן בר בצעירותו. מאוסף [הספרייה המלכותית בברלין]]
**אהרן בר** (לעיתים: **אהרן בר גבריאל**; בגרמנית: **Aaron Beer Gabriel**; 10 בפברואר 1739, פופנלאואר , פרנקוניה תחתית  – 3 בינואר 1821, ברלין) היה חזן יהודי גרמני נודע ב. התפרסם גם באוסף היצירות הליטורגיות שאסף והגיע לכדי למעלה מ-1200 קטעים. ניגונים מסורתיים ויצירות שהולחנו במיוחד עבורו. חלק מלחניו מושרים בבתי הכנסת גם ב.

בר כיהן כחזן הראשי של הקהילה היהודית בברלין. הוא היה בעל קול טנור ואיכות קול עשירה שמשכה חובבי מוזיקה רבים להופעותיו בבית הכנסת.

בר חיבר מנגינות לתפילות גם בסגנון הפולני. כדי למנוע מהקהל להשתתף בליווי החזן ואף לבלבלו, קבע בר 447 מנגינות שונות לפי שבתות השנה, מנגינות שחלקן אסף וחלקן יצר בעצמו, כך שהקהל לא יוכל ללמוד את כל הניגונים.

הוא נפטר בברלין ב-3 בינואר 1821. ונקבר בבית הקברות היהודי הישן בברלין.

## לקריאה נוספת
* חיים הריס, **אהרן בר**, בתוך: תולדות הנגינה והחזנות בישראל, ניו יורק: בצרון, 1950, עמ' 386

## קישורים חיצוניים

* 

* 

קטגוריה:חזנים גרמנים
קטגוריה:ילידי 1739
קטגוריה:גרמנים שנפטרו ב-1821
מאיר ליון

**מאיר ליון** (באנגלית: **Myer Lyon**; נודע גם בשם הבמה שלו: **מייקל לאוני**; באנגלית: **Michael Leoni**; ~1750 – ה' בחשון ה'תקנ"ז, 6 בנובמבר 1796) היה חזן בית הכנסת הגדול בלונדון שהתפרסם גם כזמר אופרה טנור בלונדון ובדבלין. התפרסם כמנטור של אחיינו הטנור היהודי המפורסם ג'ון ברהאם . בהמשך הקריירה שלו שב לבתי הכנסת.

הלחן שלו לפיוט "יגדל" המבוסס על מקורות עממיים סלאבים וספרדים, מפורסם בקהילות היהודיות האשכנזיות באירופה ובארצות הברית.

הוא נפטר ונקבר בקינגסטון בירת ג'מייקה.

## לקריאה נוספת
* חיים הריס, תולדות הנגינה והחזנות בישראל, ניו יורק: בצרון, 1950, עמ' 387

## קישורים חיצוניים

* 
* מאיר לאוני באתר המרכז לחקר המוזיקה היהודית של האוניברסיטה העברית בירושלים

קטגוריה:חזנים גרמנים
קטגוריה:חזנים בריטים
קטגוריה:זמרי אופרה יהודים
קטגוריה:זמרי אופרה בריטים
קטגוריה:ילידי 1750
קטגוריה:נפטרים ב-1797
אלה ניקוליבסקי

**אלה ניקוליבסקי** (נולדה ב-14 באוגוסט 1989) היא במאית תיאטרון ישראלית.

## ביוגרפיה
ניקוליבסקי נולדה ב-1989 בתל אביב. סיימה לימודי תיכון ב-2007 בגימנסיה העברית הרצליה. אלה היא בתה של חגית רכבי ניקוליבסקי, במאית, מחזאית ומורה לתיאטרון, ואביה הוא משפטן העוסק בתיירות.

לאחר שירותי הצבאי התלבטה בין לימודי משפטים - כמו אביה, לבין לימודי תיאטרון - כמו אמה. כדי להכריע נרשמה למכינה למשחק בסטודיו של יורם לוינשטיין והייתה עוזרת במאי של עירד רובינשטיין.

ב-2012 הצטרפה למסלול לבימוי והוראת תיאטרון בסמינר הקיבוצים. למדה גם בקורס לכתיבה בהנחייתו של יובל שפרמן, ושנת הכשרה לקולנוע באוניברסיטת תל אביב.

בשנים 2013–2015 לימדה תיאטרון בבית הספר איתמר בן אב"י ביפו ובחטיבה העליונה נבון בחולון, ובשנים שלאחר מכן הדריכה תלמידי תיכון במגמות תיאטרון בתלמה ילין, עירוני א' בתל אביב ובבימת הנוער בכפר סבא.

## הצגות שביימה
* **פן אישן המוות** - מחזה על פי האדונית והרוכל מאת עדה אמיכל ייבין, שביימה ניקוליבסקי במסגרת פרויקט גמר בסמינר הקיבוצים, 2015.
* **הביצ'ית הטובה שלי** - מאת לימור גינזבורג. פסטיבל תיאטרון קצר. צוותא, 2015
* **הסטירה** - מחזה קצר מאת רועי מליח רשף במסגרת פרויקט המחזאים. צוותא, 2016
* **אני אישתי שלי** - הצגת יחיד של עזרא דגן מאת דאג רייט. תיאטרונטו, 2016
* **המלך נוטה למות** - מאת נסים אלוני בהשתתפות תלמידי שכבת י"א במגמת התיאטרון תלמה ילין, 2016
* **בדרך לטיפזה** - מאת גלעד עברון, במסגרת פסטיבל התיאטרון הבינלאומי. הקאמרי, 2017
* **הקומה השלישית** - בימוי משותף עם מאיה ניצן למחזה מאת דפנה אנגל-מחרז על פי סיפורו של אשכול נבו. בית ליסין, 2017
* **חדר בריחה** - מחזה קצר מאת ליאור גלציאנו במסגרת פסטיבל תיאטרון קצר בצוותא, 2017
* **ועדה אומנותית** - מחזה קצר במסגרת פרויקט המחזאים בצוותא, 2018
* **שמוליק של זהרה** - מחזה שכתבה אמה של אלה, חגית רכבי ניקוליבסקי. בית הספר למשחק גודמן, 2018
* **האור של אלמז** - מחזה לילדים ולנוער מאת חווה טיזזו, 2018
* **[[ולריה מתחתנת]]** - דרמה מאת מיכל ויניק במסגרת פסטיבל "דייט ראשון", קריאות מבוימות של מחזאות מקורית בתיאטרון הקאמרי, 2018
* **לרקוד ולעוף** - דרמה קומית מאת רשף ורגב לוי. תיאטרון הספרייה, 2020
* **הוויתור** - מאת נועם פלג בפסטיבל תיאטרון קצר בצוותא, 2021
* **[[מגנוליות מפלדה]]** - בימוי תרגיל שנה ב'. בית צבי, 2021
* **עלים** - מאת לוסי קולדוויל. בית צבי, 2021
* **שבת בבוקר** - מחזה מאת נועם פלג בהשתתפות אבי קושניר ולימור גולדשטיין במסגרת פסטיבל פותחים במה. בית ליסין 2021
* **קנגורו** - מחזה בהשתתפות קבוצת הצעירים.ות של הקאמרי, 2021
* **קונצרטה לשמונה** - מחזה מאת מאיה רוז חורמדלי בשיתוף דליק ווליניץ. בית צבי, 2022
* **טרמפולינה** מאת מתן גורן

## קישורים חיצוניים

## הערות שוליים

קטגוריה:במאיות תיאטרון
קטגוריה:במאיות תיאטרון ישראליות
קטגוריה:במאיות תיאטרון יהודיות
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:ישראליות שנולדו ב-1989
קטגוריה:ישראלים שנולדו ב-1989
טירת מנדרלי

**טירת מנדרלי** (באירית: **Caisleán Mhanderley**), לשעבר "טירת ויקטוריה" (באנגלית: **Victoria Castle**) ו"טירת איישה" (באנגלית: **Ayesha Castle**), היא אחוזה אירית גדולה בעלת שינות שנבנתה בסגנון ויקטוריאני, בקיליני, מחוז דן לירי-ראת'דאון, אירלנד. הטירה בבעלות הזמרת האירית אניה.

## מראה
מגג הצריח של הטירה, אפשר לצפות מעבר לחוף האירי עד מזרחה לוויילס. מעבר לכך, הטירה מוקפת ב-14,000 מטרים רבועים של גנים המרכיבים יחד יער גדול ממדים. מנהרה "סודית" בתחתית הגן העניקה במקור גישה לחוף קיליני, אך היא נסגרה במרוצת השנים.

## היסטוריה
השופט רוברט וורן בנה את **טירת ויקטוריה** בשנת 1840, כדי להנציח את עלייתה של המלכה ויקטוריה לכס המלכות. פנים הטירה נהרס בשרפה בשנת 1928, ולאחר מכן שוחזר על ידי סר תומאס פאוור ממשפחת מזקקות הוויסקי. הוא שינה את שמה של הטירה ל"טירת איישה", על שם האלה שעלתה מהלהבות ברומן "היא" מאת הנרי ריידר הגרד. בשנת 1995 החליטה משפחת איילמר להפוך את טירת איישה למקום "מעורר עניין תיירותי". כתוצאה מכך, הוקמה "גלריית האורווה", ומספר אמנים הציגו את תמונותיהם ויצירותיהם שם.

המוזיקאית האירית אניה רכשה את הטירה ב-1997 תמורת 3.8 מיליון אירו, לפי הדיווחים; מייקל פלאטלי התעניין גם הוא בעניין רכישת הטירה. בהתבסס על התעניינותה ב"רבקה" מאת דפנה דה מוריאה, שינתה אניה את שמה של הטירה ל"מנדרלי". זאת, בהשראת הבית הבדיוני הממלא תפקיד מרכזי ברומן מ-1938.

### אבטחה
בשל איומים מצד פורצים, אניה חיזקה את אבטחת הטירה, התקינה שערי כניסה חדשים מעץ מלא, ושכרה אדריכלים שבנו קיר אבן בגובה 2.7 מטרים, ומעקות באורך 1.2 מטרים בחלקים מסוימים מהקיר. על אף השינויים, באמצע אוגוסט 2005, אירעו שתי פרצות אבטחה נפרדות בעת שאניה הייתה בטירה (מערכת האבטחה שלה כוללת חדר פאניקה).

## קישורים חיצוניים

## הערות שוליים

קטגוריה:אניה
קטגוריה:אירלנד: טירות
הכוחות המזוינים של אריתריאה

**כוחות ההגנה של אריתריאה** (**EDF**) הם הכוחות המזוינים של אריתריאה המורכבים מ-3 זרועות: צבא אריתריאה , חיל האוויר של אריתריאה  והצי האריתראי . הצבא מהווה את הזרוע הגדולה ביותר, ואחריו חיל האוויר וחיל הים. המפקד העליון של ה-EDF הוא נשיא אריתריאה.

## היסטוריה
### טרום עצמאות
ההיסטוריה הצבאית באריתריאה משתרעת אלפי שנים אחורה, מימי קדם ועד הזמנים המודרניים, החברה האריתראית עסקה הן במלחמה והן בשלום. בתקופת ממלכת מדרי בחרי, הצבא נלחם בקרבות רבים נגד כוחות הפלישה של החבשים מדרום והטורקים העות'מאנים בים האדום.

במהלך המאה ה-16 שימש נמל מאסאווה את העות'מאנים כדי להגן על נתיבי הים מפני שיבושים, בעוד שבתקופה מאוחרת יותר הוא שימש את האיטלקים במהלך הכיבוש הקולוניאלי שלהם. ממלכת מדרי בחרי נפלה והמושבה של אריתריאה נוסדה על ידי האיטלקים ב-1890, זמן קצר לאחר פתיחת תעלת סואץ. כאשר כוחות איטלקים כבשו את אתיופיה ב-1936, חיילים ילידי אריתריאה (הידועים בשם אסקרי) תמכו בכוח הפולש. עם זאת ב-1941 התמונה השתנתה בעזרת חיילים בריטים ואתיופיים. גדודי החי"ר האריתריאים וגדודי הפרשים של הקורפוס הקולוניאלי המלכותי פעלו באופן נרחב בשטחים הקולוניאליים השונים של איטליה בין השנים 1888–1942.

במהלך המלחמה למען עצמאותה של אריתריאה תנועות המורדים (ה-ELF וה-EPLF) השתמשו במתנדבים.

### עצמאות (1991 ואילך)
במהלך שני העשורים הראשונים לעצמאות, ל-EDF הייתה הסמכות לעכב ולעצור אזרחים, השימוש בסכמות זו היה כדי לסייע למשטרה. ה-EDF ביחד עם המשטרה, חברי ה-EPLF ופקידי ממשל, ביצעו עינויים נרחבים של אריתראים.

#### מלחמת תיגראי
במהלך מלחמת תיגראי, התרחשו בנובמבר 2020 הוצאות להורג ללא משפט של מאות אזרחים בטבח באקסום, כאשר האחריות העיקרית לכך יוחסה ל-EDF וזאת על פי חקירות של אמנסטי אינטרנשיונל ו-Human Rights Watch. לאחר פרסום הדוח בפברואר 2021 הצהיר שר ההסברה האריתראי כי "מסע ההשמצה המטורף נגד אריתריאה [היה] שוב במגמת עלייה".

ב-12 בנובמבר 2021, משרד האוצר האמריקני הוסיף את ה-EDF לרשימת המשרד לבקרה על נכסים זרים בשל היותו "ישות ממשלתית שעסקה או שחבריה עסקו בפעילויות שתרמו למשבר בצפון אתיופיה או מנעו הפסקת אש או תהליך שלום כדי לפתור משבר כזה".

## כוח אדם
כוחות ההגנה של אריתריאה קטנים במידה ניכרת בהשוואה לכוחות ההגנה הגדולים ביותר באפריקה כמו אלה של מצרים, אלג'יריה ומרוקו. גודלה של אוכלוסיית אריתריאה קטן, במיוחד בהשוואה לשכנותיה. בזמן שלום צבא אריתריאה מונה כ-45,000 אנשים עם כוח מילואים של כ-250,000.

### שירות לאומי
כל גבר ואישה בעלי המתאימים לשירות נדרשים לשרת לכאורה במשך 18 חודשים. הם מקבלים שישה חודשי הכשרה צבאית והיתרה מושקעת בעבודה על פרויקטים לאומיים של שיקום. הדבר מוגדר הן בחוקת אריתריאה והן בהכרזה 82 שהוציאה האספה הלאומית ב-1995. עם זאת, תקופת הגיוס עשויה להתארך בתקופות משבר לאומי ותקופת השירות הלאומי הטיפוסית ארוכה במידה ניכרת מהמינימום. תוכנית זו נועדה לכאורה לפצות על המחסור בהון של אריתריאה ולהפחית את התלות בסיוע חוץ, תוך חיבור של חברה מגוונת מבחינה אתנית, חצי נוצרית וחצי מוסלמית, המייצגת תשע קבוצות אתניות.

מתגייסים אריתראים משמשים גם בתפקידים שאינם צבאיים. חיילים משמשים לעיתים קרובות ככוח אדם משלים בשדות החקלאיים של המדינה כקוטפים יבולים, אם כי חלק ניכר מהמזון שנקטף משמש להאכלת הצבא ולא את האוכלוסייה הכללית.

## קישורים חיצוניים

## הערות שוליים

קטגוריה:צבאות מודרניים
קטגוריה:אריתריאה: צבא וביטחון
לירון אפלמן

**לירון אפלמן** (נולד ב-1984) הוא קצין בצה"ל בדרגת אלוף-משנה, המכהן כמפקד חטיבת ההרים (חטיבה 810). קודם לכן שימש כמפקד חטיבת עודד, מפקד גדוד נחשון וקצין האג"ם של אוגדת הבשן.

## ביוגרפיה
אפלמן התגורר בנערותו עם אימו בפריז, ועלה לישראל על מנת לשרת בצה"ל.

במרץ 2003 התגייס לצה"ל ושובץ לגדוד לביא בחטיבת כפיר, עבר מסלול הכשרה כלוחם, קורס מ"כים חי"ר וקורס קציני חי"ר. בהמשך שירותו מונה לקצין האג”ם של חטיבת כפיר, בסיום תפקידו יצא ללימודים בפו"ם, הועלה לדרגת סא"ל ומונה לראש ענף חי”ר במרכז הלאומי לאימונים ביבשה. בין השנים 2018–2020 כיהן כמפקד גדוד נחשון ובין השנים 2020–2022 שימש כקצין האג"ם של אוגדת הבשן. בשנת 2022 הועלה לדרגת אל"ם ומונה למפקד חטיבת עודד עליה פיקד במסגרת מלחמת חרבות ברזל. ב-13 ביוני 2024 מונה למפקד על חטיבת ההרים, ופיקד עליה במבצע חיצי הצפון וכן בכיבוש החרמון הסורי כחלק ממבצע חץ הבשן. בספטמבר 2025 נקבע כי אפלמן ייצא ללימודים במכללה לביטחון לאומי.

אפלמן בעל תואר ראשון בלימודי המזרח התיכון וצבא וביטחון ומוסמך במדיניות ציבורית. הוא מתגורר בקריית מוצקין, נשוי לאפרת ואב לשלושה. 

## קישורים חיצוניים

## הערות שוליים

קטגוריה:מפקדי גדוד נחשון
קטגוריה:מפקדי חטיבת עודד
קטגוריה:מפקדי חטיבת ההרים
קטגוריה:אלופי-משנה בצה"ל
קטגוריה:קריית מוצקין: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1985
פרשת מותו של טום הורנדל

ב-11 באפריל 2003 ירה חידר ואחיד תייסיר אל-הייב, סמל ישראלי בדואי בצה"ל, בעת ששירת ברפיח, באזרח בריטי ופעיל שלום של תנועת הסולידריות הבין-לאומית, טום הורנדל. הורנדל מת בינואר 2004, לאחר תרדמת בת תשעה חודשים. הייב נידון לשמונה שנים בגין הריגה. עונשו הופחת והוא שוחרר ביולי 2010.

## חקירה ומשפט
בתחילה טען הייב כי ירה לעבר אדם תוך כדי עייפות מתמשכת במהלך הפעילות הצבאית, כשהאדם ירה לעבר חיילים. עם זאת, ראיות מצולמות מהזירה הראו בבירור שהרנדל לבש ז'קט כתום בהיר, מה שמציין שהוא זר. הייב היה צלף מיומן עטור פרסים ולרובה שלו הייתה כוונת טלסקופית. הוא אמר שהוא כיוון ארבעה סנטימטרים מראשו של הורנדל, 'אבל הוא[הורנדל] זז'. בנוסף טען הייב כי הייתה קיימת באותה עת מדיניות של ירי לעבר אזרחים לא חמושים.

במאי 2004 עמד תייסיר הייב למשפט בגין הריגה במותו של טום הורנדל, שיבוש מהלכי משפט והתנהגות בלתי הולמת. באוגוסט 2005 הוא הורשע בהריגה ושיבוש מהלכי משפט ונידון לשמונה שנות מאסר בסך הכל.

## שחרור
הייב שוחרר באוגוסט 2010, לאחר שוועדת צבא בראשות היועץ המשפטי לממשלה אביחי מנדלבליט החליטה לקצר את עונשו בשל התנהגות טובה.

ועדת הצבא דחתה את הטיעונים של תובעים צבאיים לפיהם השחרור המוקדם עלול לפגוע ביחסים בין ישראל לבריטניה, ואמרה שהוא "לא מהווה עוד כל איום על החברה לדעתם". הייב שוחרר לבסוף ב-8 בספטמבר 2010, לאחר שריצה שש שנים וחצי ממאסרו.

## ראו גם

* רייצ'ל קורי

## הערות שוליים

קטגוריה:הסכסוך הישראלי-פלסטיני
קטגוריה:2003 בישראל
קטגוריה:רפיח
קטגוריה:פרשות מוות
ג'ייק לרביה

**ג'ייקוב גלן לרביה** (באנגלית: **Jacob Glen LaRavia**; נולד ב-3 בנובמבר 2001) הוא כדורסלן אמריקאי המשחק בעמדות הסמול פורוורד והפאוור פורוורד בסקרמנטו קינגס.

## קריירה
כשהיה בן חמש עברה משפחתו של לרביה מפסדינה לאינדיאנפוליס, ולאחר ששיחק בתיכונים מקומיים, בחר לשחק בקבוצת הכדורסל של אוניברסיטת המדינה של אינדיאנה. בעונתו הראשונה בקבוצה רשם ממוצעים של 9.4 נקודות ו-5.9 ריבאונדים למשחק, ובעונתו השנייה העמיד ממוצעים של 12.3 נקודות ו-6.3 ריבאונדים למשחק. לאחר עזיבתו של מאמן הקבוצה, גרג לנסינג, החליט לרביה לעבור לאוניברסיטת וייק פורסט. ב-22 בינואר 2022 רשם שיא קריירה של 31 נקודות, 10 ריבאונדים וארבעה אסיסטים בניצחון 98–76 על צפון קרוליינה, ובתום העונה העמיד ממוצעים של 14.6 נקודות, 6.6 ריבאונדים ו-3.7 אסיסטים למשחק.

ב-29 במרץ 2022 הכריז על מועמדותו לדראפט 2022 ב-NBA, ובדראפט נבחר בבחירה ה-19 על ידי מינסוטה טימברוולבס ומיד הועבר בטרייד לממפיס גריזליס תמורת טייטיי וושינגטון, ווקר קסלר ובחירת סיבוב שני עתידית.

לרביה הצטרף לסגל הגריזליס לטורניר ליגת הקיץ של ה-NBA, ובהופעת הבכורה שלו בטורניר קלע שלוש עשרה נקודות בניצחון 103–99 על פילדלפיה 76'.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת המדינה של אינדיאנה
קטגוריה:כדורסלני אוניברסיטת וייק פורסט
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני סקרמנטו קינגס
קטגוריה:בחירות דראפט של מינסוטה טימברוולבס
קטגוריה:אמריקאים שנולדו ב-2001
קרייב רקורדס

**קרייב רקורדס** (באנגלית: **Crave Records**) הייתה חברת תקליטים שפעלה תחת סוני מיוזיק אנטרטיינמנט שנוסדה על ידי מריה קארי בפברואר 1997, ונסגרה ביולי 1998. חברות הבת שלה כללו את די ג'יי קומפני, רביעיית בנות ה-R&B אלור, שהוציאה אלבום בעל אותו השם הכולל את הלהיטים "Head Over Heels", "All Cried Out" ו-"Last Chance" ורביעיית ה-R&B 7 מייל, אשר הוציאו גם אלבום באותו השם.

## קישורים חיצוניים

## הערות שוליים

קטגוריה:מריה קארי
קטגוריה:חברות תקליטים
רוברט ג'ון "מאט" לאנג

**רוברט ג'ון "מאט" לאנג** (באנגלית: **Robert John "Mutt" Lange**; נולד ב-11 בנובמבר 1948) הוא מפיק מוזיקלי וכותב שירים דרום אפריקאי, הידוע בעיקר בזכות עבודתו במוזיקת רוק. הוא הפיק אלבומים עבור או עבד עם אמנים כמו AC/DC, דף לפרד, להקת מייקל סטנלי, בומטאון ראטס, פורינר, מייקל בולטון, המכוניות, בריאן אדמס, יואי לואיס ולהקת החדשות, בילי אושן, סלין דיון, בריטני ספירס, הקורס, מארון 5, ליידי גאגא, נאו יונייטד, ניקלבק ומיוז. הוא גם כתב והפיק שירים עם אשתו דאז, הזמרת הקנדית שאניה טוויין.

אלבומה של טוויין *[[Come On Over]]* מ-1997, אותו הפיק, הוא אלבום מוזיקת הקאנטרי הנמכר ביותר בכל הזמנים, אלבום האולפן הנמכר ביותר בכל הזמנים של אישה, האלבום הנמכר ביותר בשנות ה-90 והאלבום התשיעי הנמכר ביותר בכל הזמנים בארצות הברית. בנוסף לכך, הפיק עבורה להיטים ואלבומים נוספים שיצאו במהלך הקריירה שלה.

## קישורים חיצוניים

## הערות שוליים

קטגוריה:מפיקים מוזיקליים בריטים
קטגוריה:פזמונאים בריטים
קטגוריה:זוכי פרס גראמי
קטגוריה:בריטים שנולדו ב-1948
ג'ניפר לופז מציגה: איך אישה אוהבת

**ג'ניפר לופז מציגה: איך אישה אוהבת** (בספרדית: ***Jennifer Lopez Presents: Como Ama una Mujer***) מכונה בפשטות **איך אישה אוהבת** (בספרדית: ***Como Ama una Mujer***), היא מיני-סדרה אמריקאית בת חמישה חלקים המבוססת על המילים מהאלבום של ג'ניפר לופז באותו השם. הוא שודר ברשת הטלוויזיה יוניוויז'ן בסתיו 2007. בסוף כל פרק, לופז מבצעת את שיר הנושא שהיווה השראה לאותו הפרק. חמשת הפרקים הופצו על גבי DVD עם שני תקליטורים ב-18 בדצמבר 2007 בארצות הברית.

## שחקנים ודמויות
הקרדיטים של השחקנים והביוגרפיה של הדמויות נדלו מההודעה לעיתונות:
* ליאונור וארלה מגלמת את סופיה, הגיבורה הראשית במיני-סדרה. היא זמרת ושחקנית מפורסמת שזכתה להצלחה בן לילה. היא נאבקת עם הפפראצי בכל פעם מחדש.
* ראול מנדז מגלם את דייגו, מישהו מעברה של סופיה שיש לו תוכניות לעתידה.
* כריסטיאן דה לה פואנטה מגלם את אנדרס, ארוסה של סופיה וכוכב כדורגל.
* גבריאלה דה לה גרזה מגלמת את לורה, אשת חברה ומעצבת אופנה. היא החברה הקנאית של דייגו.
* רבקה חואנס מגלמת את ברברה, הפובליציסטית של אנדרס.
* רוסיו ורדחו מגלמת את אדריאנה, חברתה ועוזרתה של סופיה.
* מרטין אלטומרו מגלם את פאקו, חברו ואיש אמונו של דייגו.
* יוזפו רודריגז מגלם את פרננדו, המנהל של סופיה. הוא מציע לה עצות חכמות ומכיר אותה טוב יותר ממה שהיא מכירה את עצמה.
* קרול מרקז מגלם את ניקולס, אחיה של סופי.
* לואיס פרננדו פדילה מגלם את פליפה, חברו הטוב ביותר של אנדרס וחברו לקבוצת הכדורגל.

## פרקים
* "Sola" – 30 באוקטובר 2007
* "Tú" – 6 בנובמבר 2007
* "Por Qué Te Marchas" – 13 בנובמבר 2007
* "Como Ama una Mujer" – 20 בנובמבר 2007
* "Por Arriesgarnos" – 27 בנובמבר 2007

## קישורים חיצוניים

## הערות שוליים

קטגוריה:ג'ניפר לופז
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2007
דיוגו גונסלבש

**דיוגו אנטוניו קופידו גונסלבש** (בפורטוגזית: **Diogo António Cupido Gonçalves**; נולד ב-6 בפברואר 1997 באלמודובר שבפורטוגל) הוא כדורגלן פורטוגזי המשחק בעמדת קשר הכנף בקבוצת ריאל סולט לייק מ-MLS.

## קריירת מועדונים
גונסלבש גדל במחלקות הנוער של אלמודובר, פרייראס ובנפיקה ליסבון. בשנת 2015 החל לשחק בקבוצת המילואים של בנפיקה ליסבון. ב-9 באוגוסט 2017 ערך את הופעת הבכורה שלו בקבוצה הבוגרת של המועדון, בניצחון 3-1 על ספורטינג בראגה במסגרת המחזור הראשון בליגת העל הפורטוגלית לעונת .

ב-14 ביוני 2018 הושאל גונסלבש למשך עונה אחת לנוטינגהאם פורסט מהפוטבול ליג צ'מפיונשיפ. ב-4 באוגוסט ערך את הופעת הבכורה שלו במועדון, בתיקו 1-1 נגד בריסטול סיטי במסגרת המחזור הראשון בליגה לעונת . בסך הכל ערך שבע הופעות ליגה במדי המועדון.

ב-26 ביוני 2019 הושאל למשך עונה אחת לפמליקאו, העולה החדשה לליגת העל הפורטוגלית. הוא ערך 27 הופעות ליגה במדי המועדון, בהן הבקיע חמישה שערים.

מעונת 2020/21 חזר לשחק בשורות בנפיקה.

ב-5 בינואר 2023 חתם לארבע שנים בפ.צ. קופנהגן.

ב-9 באוגוסט 2024 חתם לשנתיים בריאל סולט לייק.

## תארים
;בנפיקה ליסבון
* הסופר קאפ הפורטוגלי (1): 2017/2018
* אליפות פורטוגל: 2022/2023
## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני נוטינגהאם פורסט
קטגוריה:כדורגלני פמליקאו
קטגוריה:כדורגלני פ.צ. קופנהגן
קטגוריה:כדורגלני ריאל סולט לייק
קטגוריה:ספורטאים פורטוגזים באנגליה
קטגוריה:ספורטאים זרים בדנמרק
קטגוריה:פורטוגזים שנולדו ב-1997
יצחק עטייה

רבי **יצחק עטיה** (סביב ה'תקט"ו, 1755 - ה'תק"ץ, 1830) היה פוסק הלכה, פרשן תלמודי ומקראי, דיין וראש ישיבה בחלב שבסוריה בשלהי המאה השמונה עשרה ובתחילת המאה התשע עשרה. מחבר ספרים רבים.
## קורות חייו
נולד בחלב לאביו רבי ישעיה, למד אצל חכמי העיר, בין השאר אצל רבי יהודה קצין. התחתן עם לאה בת מנחם שבתי, ונולדו להם שלוש בנות. שתיים מהבנות מתו בחיי אימן, שנפטרה ממחלה קשה בגיל צעיר. הבת השלישית שנותרה נפטרה לאחר אימה כעבוד זמן קצר. לאחר פטירת אשתו, התחתן עם סבתיה בתו של חכם אברהם סתהון, ונולדו להם כמה בנים ובנות. רבי יצחק חלה במגפה של שנות תקנ"א ותקנ"ב, ובמשך ששה חודשים היה מרותק למיטתו, ובאותה המגפה שיכל אחד מבניו. בתקפ"ב שיכל את בנו משה שמת מרעידת אדמה.

רבי יצחק התיידד עם החיד"א והחליף עמו שאלות ותשובות בהלכה. וכן התיידד עם הרב אליהו קצין.

#### פטירתו
נפטר בשנת תק"ץ (1830), כפי הנראה בעיר ליבורנו.

### משפחתו
מבניו ידועים רבי אברהם, רבי דוד, רבי יעקב ואליהו. וכן ידועים כמה מבנותיו, ביניהן רחל סבתו של הרב שלום הדאיה.

## פסיקות הלכתיות
* אם מאיימים על אדם שאם לא ילבין פני חבירו ברבים - יהרגוהו, הוא לא חייב להיהרג, אך רשאי להיהרג.
* סומא רשאי לעלות לתורה.
* בפורים, ברכת 'הרב את ריבנו' נאמרת רק בציבור ולא ביחיד.
* אומרים ספק ברכות להקל נגד הכרעת מרן הבית יוסף.
* אין להתדיין בערכאות של גוים, אפילו אם הם דנים כדין תורה.

## ספריו
רבי יצחק עטיה כתב שבעה ספרים, ופעל להדפיסם בליבורנו, מסע שארך לו שבע שנים. במסעו עבר בארץ ישראל וביקר בצפת וטבריה, ואחר כך נדד למצרים ומשם לליבורנו. רבי יצחק המשיך להתגורר בעיר במשך חמש שנים תוך שהוא ממתין להדפסת ספריו.
* **זרע יצחק** על התורה
***ויקרא יצחק** על התורה
* **זכות אבות** - על פרקי אבות
* **רוב דגן** - על התלמוד (יצא לאור במהדורה חדשה ב' חלקים בשנת תשפ"ג https://hebrewbooks.org/66591, https://hebrewbooks.org/66680)
* **תנא ושייר** הכולל חידושים בעניינים שונים
* **משרת משה** על הרמב"ם
***אשת חיל**
***פני המים -** על פירוש רש"י והרא"ם למקרא.
***אות לטובה -** חקירות הלכתיות (יצא במהדורה חדשה בשנת תשפ"ג https://hebrewbooks.org/pdfpager.aspx?req=67024&pgnum=1 ).
***דורש טוב -** דרשות
***עקב ענוה -** על מדת הענוה

## קישורים חיצוניים
* ;
**
* 

## הערות שוליים

קטגוריה:ילידי 1755
קטגוריה:רבני ארם צובא
קטגוריה:נפטרים ב-1830
אולארצ'יק (אלבום)

"**אולארצ'יק**" הוא אלבום הבכורה של הזמר הישראלי אלון אולארצ'יק. את האלבום הוציאה לאור בשנת 1985 חברת התקליטים הד ארצי בפורמט תקליט, ומאוחר יותר, בשנת 1991, בפורמט דיסק. הוא זכה להצלחה, שכן אולארצ'יק כבר התפרסם בישראל בזכות חברותו בלהקת "כוורת". "היא הולכת בדרכים", "בא לשכונה בחור חדש" ו"גלים גלים" נכנסו למצעד הפזמונים השבועי של רשת ג', ואף דורגו במקומות ה-28, ה-13 וה-37 במצעד סוף השנה בהתאמה. בנוסף נכללה רצועה משותפת עם כוורת, "מאיר ואלון".

## רשימת רצועות

## הערות שוליים

## קישורים חיצוניים

קטגוריה:אלבומי בכורה מ-1985
קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת הד ארצי
סלטיקוב

**סלטיקוב** (ברוסית: **Салтыков**) הוא שם משפחה רוסי.

קטגוריה:שמות משפחה רוסיים
אנה הולט

**אַנֶּה הולט** (בנורווגית: **Anne Holt**; נולדה ב-16 בנובמבר 1958) היא סופרת ופוליטיקאית נורווגית. נודעת בשל מותחני הפשע שכתבה ובשל היותה שרת המשפטים לשעבר של נורווגיה.

## ביוגרפיה
נולדה בלרוויק וגדלה בלילסטרם  ואחר כך בטרומסה. ב-1978, בהיותה בת 20, עברה לאוסלו. היא השלימה לימודים לתואר במשפטים באוניברסיטת ברגן ב-1986 במקביל לעבודתה עבור תאגיד השידור הנורווגי (NRK).

ב-1988 עזבה את תאגיד השידור לטובת קריירה קצרה בת שנתיים כתובעת משטרתית במשטרת אוסלו, כחלק מתהליך קבלת הרישיון לעריכת דין בנורווגיה.

ב-1990 חזרה לתאגיד השידור ועבדה בו כעיתונאית. אנה הולט היא סוציאל-דמוקרטית וחברה במפלגת העבודה הנורווגית. בחורף 1996–1997 כיהנה במשך כשלושה חודשים כשרת המשפטים של נורווגיה אך התפטרה מסיבות בריאותיות. היא תומכת במדיניות ההגירה של שוודיה ודוחה את הביקורת מימין לפיה הייתה מדיניות זו פזיזה ומסוכנת.

## ספריה
הולט היא אחת מסופרות הפשע המצליחות ביותר בנורווגיה, וספריה התפרסמו בלמעלה מ-25 מדינות.

רומן הפשע הראשון שלה, "האלה העיוורת" ראה אור בשנת 1993 (תורגם לעברית ב-2017). גיבורת הספר, החוקרת האנה וילהלמסן מככבת בשמונה מספריה.

ב-2004 הייתה הולט שותפה להקמת הסניף הנורווגי של הוצאת הספרים פיראטפורלאגט (נורב') שהוקמה בידי סופרים שוודים מצליחים במטרה מוצהרת להוזיל את מחיריהם של ספרים רבי מכר. בקרב הוצאות הספרים עלתה טענה מנגד, כי המהלך נועד לנטרל את הוצאות הספרים ועתיד להגביר את הפערים בין הסופרים המרוויחים הרבה ובין אלו המרוויחים פחות.

## לקריאה נוספת
* יונתן דה שליט, קסמו האפל של הכפור: על בלשים ומרגלים, הוצאת כתר, 2022. עמ' 195–198
;ספרה בעברית
* **האלה העיוורת**; מאנגלית [!] קטיה בנוביץ', אור יהודה: כנרת זמורה-ביתן, תשע"ד/2014

## קישורים חיצוניים

* 

קטגוריה:סופרי מתח ואימה
קטגוריה:סופרים נורווגים
קטגוריה:שרי משפטים
קטגוריה:שרי ממשלת נורווגיה
קטגוריה:עורכות דין
קטגוריה:נורווגיות שנולדו ב-1958
קטגוריה:נורווגים שנולדו ב-1958
כנופיית השלשלאות

**כנופיית השלשלאות** (באנגלית: **The Chain Gang**) הוא סרט הנפשה קצר אמריקאי משנת 1930 שהופק על ידי וולט דיסני הפקות עבור סרטי קולומביה, כחלק מסדרת סרטי "מיקי מאוס". זהו הסרט ה-21 של מיקי מאוס שהופק והשישי באותה השנה. זה אחד מקבוצת הסרטים הקצרים באיכות לא אחידה להפליא שהפיק דיסני מיד לאחר שאב אייוורקס עזב את האולפן. הסרט יצא בשחור-לבן, אך מאוחר יותר יצא בגרסה עם צבע.

הסרט אויר בעיקר על ידי נורם פרגוסון, והציגה זוג כלבי דם, שעזרו לאתר את מיקי לאחר בריחתו מהכלא. למרות שלכלבים אלו לא ניתן שם, הסגנון בו צוירו הופך אותם לחלוצים מקדימים וברורים לדמותו של פלוטו, שהופיע לראשונה באופן רשמי כמה חודשים לאחר מכן בסרט "הפיקניק". ההנפשה לאחת מסצנות של הכלב דם ב"כנופיית השלשלאות" מוחזרה בתור פלוטו בארבע סרטים מאוחרים יותר.

## עלילה
מיקי מאוס נמצא בכלא, מחובר בשלשלת לשישה אסירים נוספים כשהם מובלים לחצר לעבודות פרך. הוא שומר על חיוך עליז, מקיש על כדור הברזל ושר, עד שהשומר, פיט רגל-עץ, אומר לו לשתוק. האסירים שוברים סלעים, אבל כשהשומר נרדם בעמדתו, מיקי מנגן על המפוחית שלו את "שיר האסיר" של ורנון דלהרט. שאר האסירים מצטרפים למיקי, שרים ומשתמשים בכל הבא ליד ככלי נגינה.

אחד האסירים רוקד לצלילי "שיר אביב" של פליקס מנדלסון - אך כשהוא יורק על השומר, פיט מתעורר ושורק לעזרה. זה מתחיל מהומה, והסוהרים יורים על האסירים. מיקי משתמש בנדנדה מאוזנת כדי לעוף מעל חומת הכלא, ונמלט ליער הסמוך.

מיקי נרדף לתוך ביצה על ידי שומר מלווה בשני כלבי דם, ומנסה לברוח ברכיבה על זוג סוסים. כשהסוסים יוצאים מכלל שליטה, מיקי עף מצוק, שבמקרה נמצא ממש מעל הכלא. הוא נופל דרך הגג לתוך תא, שבו שני אסירים שרים בשמחה "אנחנו כאן כי אנחנו כאן". מיקי מצטרף לקטע האחרון בשיר לפני כשהמסך נסגר.

## דמויות ומדבבים
* מיקי מאוס - וולט דיסני
* פיט - פינטו קולביג
* קלרבל הפרה

## מורשת
בסצנה שהונפשה על ידי נורם פרגוסון, מיקי נרדף על ידי שני כלבי דם לאחר הימלטותו מהכלא, וניתן לראות כל כלב מתקרב ומרחרח, ואז נובח ישירות לתוך המצלמה. על פי הייס גרוב, שציין בספרו "הסרטים של מיקי: סרטי הקולנוע של מיקי מאוס": "כלבי הציד האלה הם אולי החיות המעוצבות ביותר ועם התנהגות הכי טבעית בכל סרט מצויר תיאטרלי עד כה, והן יהפכו לאב הטיפוס של פלוטו". בשנת 1932, מורה האומנות הביתי של דיסני דונלד גרהם אמר: "הכלבים היו חיים, אמיתיים. נראה היה שהם נושמים. הם נעו כמו כלבים, לא ציורים של כלבים. הציורים הסבירו לא איך נראה כלב אמיתי, אלא מה עושה כלב אמיתי".

## ביקורת
ב-29 באוקטובר 1930 מגזין וראייטי פרסם: "אחד מהסרטים המצוירים המשעשעים ביותר שיצאו. קשור לכלא לבעלי חיים. "Volga Boatman" ו-"Prison Song" כשירי הנושא. שיטה רגילה של שימוש בזנבות או פרסות אחד של השני ככלי נגינה. פריצת כלא משמשת בצורה יעילה".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:סרטי בית סוהר אמריקאים
קטגוריה:סרטי שחור-לבן אמריקאיים
פול מוקאירו

**פול אומו מוקאירו** (באנגלית: **Paul Omo Mukairu**; נולד ב-18 בינואר 2000 באבוג'ה שבניגריה) הוא כדורגלן ניגרי המשחק בעמדת קשר הכנף בקבוצת פ.צ. קופנהגן מליגת העל הדנית.

## קריירת מועדונים
מוקאירו גדל באקדמיית FC הארטס, ובשנת 2019 חתם באנטליהספור. ב-18 באוגוסט 2019 ערך את הופעת הבכורה שלו בקבוצה הבוגרת של המועדון, בניצחון 0–1 על גזטפה במסגרת הראשון בליגת העל הטורקית לעונת . ב-31 באוגוסט הבקיע את שער הבכורה שלו במועדון, בתיקו 2-2 נגד קוניאספור במסגרת המחזור השלישי בליגה. בסך ערך 44 הופעות ליגה במדי המועדון, בהן הבקיע שישה שערים.

ב-5 באוקטובר 2020 הושאל מוקאירו למשך עונה אחת לאנדרלכט מליגת העל הבלגית. ב-1 בנובמבר ערך את הופעת הבכורה שלו במועדון, בניצחון 0–1 על רויאל אנטוורפן במסגרת המחזור ה-11 בליגה לעונת . במשחק זה הבקיע את שער הבכורה שלו במועדון. בסך הכל ערך מוקאירו 25 הופעות ליגה במדי המועדון, בהן הבקיע שני שערים.

ב-27 בינואר 2022 חתם מוקאירו בפ.צ. קופנהגן מליגת העל הדנית. ב-20 בפברואר ערך את הופעת הבכורה שלו במועדון, בניצחון 0–2 על אולבורג בולדספילקלוב במסגרת הליגה לעונת . בסך הכל ערך מוקאירו 15 הופעות ליגה במהלך עונתו הראשונה במועדון, וזכה באליפות דנמרק.

ב־16 באוגוסט 2023 הושאל מוקאירו למועדון רדינג מהפוטבול ליג הראשונה לעונה אחת.

בספטמבר 2024, הושאל מוקאירו לעונה אחת לבולוספור המשחקת בליגת העל הטורקית.

## תארים
;פ.צ. קופנהגן
* אליפות דנמרק (1): 2021/2022

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:אבוג'ה: כדורגלנים
קטגוריה:כדורגלני אנטליהספור
קטגוריה:כדורגלני אנדרלכט
קטגוריה:כדורגלני פ.צ. קופנהגן
קטגוריה:ניגרים שנולדו ב-2000
מאיר ואלון

**מאיר ואלון** הוא סינגל שהוקלט על ידי הלהקה הישראלית כוורת. את השיר הוציאה לאור בשנת 1984 חברת התקליטים הד ארצי, והוא נכלל באלבום הבכורה של אלון אולארצ'יק, הכותב וחבר בלהקה, "אולארצ'יק".

## רקע וכתיבה
את השיר כתב, הלחין והפיק אלון אולארצ'יק. הוא נכתב לרגל האיחוד של להקת כוורת בשנת 1984, עם שובם של אולארצ'יק ושל מאיר פניגשטיין מארצות הברית לישראל. ב-24 ביולי 1984 הועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-19. ב-4 בספטמבר עלה למקום הראשון, שם שהה שבועיים רצופים. ב-23 באוקטובר יצא מהדירוג השבועי לאחר שצעד בו במשך שנים-עשר שבועות רצופים. במצעד הפזמונים של שנת ה'תשמ"ד הגיע השיר למקום העשירי.

## מיקומי שיא

## קישורים חיצוניים

## הערות שוליים

קטגוריה:שירי כוורת
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת הד ארצי
נקודת זהרי

**נקודת זהרי** או **נקודת זאהארי** או **זאהארי פוינט** (באנגלית: **Zahari Point**; בבולגרית: **Захари Стоянов**) היא לשון יבשה שאינה המכוסה קרח, בחוף הדרום-מערבי של האי רוברט באיי שטלנד הדרומיים שבאנטארקטיקה.

נקודת זהרי מהווה את הצד הצפון-מערבי של פתחו של מפרצון מיקאלבי.

שטחה של לשון היבשה 0.21 קילומטרים רבועים.

נקודת זהרי ממוקמת 6.8 קילומטרים דרומית-מזרחית מנקודת נגרה;

נקודת זהרי ממוקמת 1.8 קילומטרים מזרחית - דרום-מזרחית מנקודת ברון;

נקודת זהרי ממוקמת 2 קילומטרים צפון-מערבית מנקודת אדוארדס.

## היסטוריה
### מיפוי אזור הנקודה

האירופאים הראשונים שהגיעו לאזור הנקודה, היו צידי כלבי ים, שהגיעו לאזור בתחילת המאה ה-19.

אזור הנקודה מופה לראשונה על ידי סוקרים בריטיים בשנת 1968, מיפוי נוסף בוצע על ידי סוקרים בולגרים שמיפו את האזור בשנת 2005, ושוב בשנת 2009.

### מקור השם

הנקודה נקראת על שם הסופר וההיסטוריוגרף הבולגרי זהרי סטויאנוב.

## קישורים חיצוניים
* תצלום לוויין של אזור המפרצון, תוך סימון אתרים נוספים באזור באתר copernix

זהרי
זהרי
רפואה תעופתית

**רפואה תעופתית** היא תת-התמחות ברפואה העוסקת ברפואה מונעת או תעסוקתית בטייסים, צוותי אוויר ואסטרונאוטים. ההתמחות שואפת למנוע או לטפל במצבים אליהם צוותי אוויר יכולים להיחשף, ההתמחות עוסקת במצבם הרפואי של הגורמים האנושיים בתעופה ולכן משפיעה ישירות על בטיחות התעופה. רופא צבאי העוסק ברפואה תעופתית נקרא בארצות הברית מנתח טיסה.

## ראו גם
* רפואה בחלל
* יחידת רפואה אווירית

## קישורים חיצוניים

* 

## הערות שוליים

*
קטגוריה:תחומים ברפואה
ווקר קסלר

**ווקר רוס קסלר** (באנגלית: **Walker Ross Kessler**; נולד ב-26 ביולי 2001) הוא כדורסלן אמריקאי המשחק בעמדת הסנטר ביוטה ג'אז.

## קריירה
קסלר נולד וגדל בג'ורג'יה. אביו ודודו היו כדורסלנים מקצועניים ששיחקו ב-NBA, וגם אחיו שיחק כדורסל כשהיה במכללה. לאחר ששיחק בתיכונים מקומיים, בחר קסלר להצטרף לקבוצת הכדורסל של אוניברסיטת קרוליינה הצפונית בצ'אפל היל. ב-10 במרץ 2021 רשם 16 נקודות, 12 ריבאונדים ושמונה חסימות בניצחון 101–59 על נוטרדאם וקבע את שיא טורניר ה-ACC לחסימות במשחק. בעונתו היחידה בקבוצה הוא העמיד ממוצעים של 4.4 נקודות ו-3.2 ריבאונדים למשחק, ובתום העונה בחר לעבור לאוניברסיטת אובורן.

ב-29 בדצמבר 2021 רשם קסלר טריפל דאבל של 16 נקודות, שיא קריירה של 11 חסימות ו-10 ריבאונדים במשחק מול אוניברסיטת המדינה של לואיזיאנה. ב-25 בינואר 2022 זכה בתואר שחקן השבוע של קונפרנס המכללות בו שיחק, לאחר הופעות מרשימות נגד ג'ורג'יה וקנטקי. קסלר קבע את שיא האוניברסיטה לחסימות בעונה, וזכה במספר פרסים, כולל בפרס שחקן ההגנה של הקונפרנס.

ב-3 באפריל 2022 הכריז על מועמדותו לדראפט 2022 ב-NBA. בדראפט נבחר קסלר בבחירה ה-22 על ידי ממפיס גריזליס והועבר בטרייד למינסוטה טימברוולבס יחד עם טייטיי וושינגטון ובחירת סיבוב שני עתידית תמורת ג'ייק לרביה. לאחר כשבועיים הועבר בטרייד ליוטה ג'אז כחלק מהטרייד הנרחב שהעביר את רודי גובר לטימברוולבס. ב-9 ביולי 2022 חתם על חוזה רוקי בג'אז.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:כדורסלני אוניברסיטת אובורן
קטגוריה:כדורסלני יוטה ג'אז
קטגוריה:בחירות דראפט של ממפיס גריזליס
קטגוריה:אמריקאים שנולדו ב-2001
שלט כחול

**שלט כחול** הוא שלט קבוע המותקן במקום ציבורי בבריטניה ובמקומות אחרים, כדי להנציח אדם, אירוע, או מבנה מפורסם הקשור למקום הזה, ומשמש כלוח הנצחה. המונח משמש בבריטניה בשני מובנים, או באופן צר וספציפי כדי להתייחס לשלטים הרשמיים שנתלים על ידי ארגון המורשת האנגלית ונתלים רק בלונדון רבתי, או כדי לתאר שלטים דומים הנתלים על ידי מספר ארגונים נוספים ברחבי בריטניה.

יש תוכניות הנצחה דומות בעוד ערים בעולם כמו: פריז, רומא, אוסלו, דבלין, ובערים בארצות הברית, אוסטרליה, קנדה, הפיליפינים ורוסיה.
[ממוזער|לוח כחול שמנציח את מקום לידתה וחייה של [מרגרט קוונדיש, דוכסית ניוקאסל|מרגרט קוונדיש, שהייתה אריסטוקרטית אנגליה, פילוסופית, משוררת, מדענית, סופרת ומחזאית מהמאה ה-17.]]

## קריטריונים
על מנת שמקום יהיה זכאי לשלט כחול של ארגון המורשת האנגלית, בגלל דמות שפעלה במקום, צריכים להתקיים הקריטריונים הבאים:
* חלפו יותר מ-20 שנים מאז מותה של הדמות, או שחלפו יותר מ-100 שנים מאז לידתה.
* הדמות נחשבה כבולטת בקרב אנשים מתחום העיסוק שלה, או שתרמה תרומה מיוחדת לרווחת האדם או לאושרו.
* הדמות התגוררה או עבדה באותו מקום בלונדון במשך תקופה משמעותית (המשמעותיות נמדדת  בזמן או בחשיבות הפעילות).

יש כללים גם למיקומו האפשרי של השלט:
* ניתן להציב שלט רק על המבנה בו גרה או פעלה הדמות, לא במקום שבו עמד הבניין פעם או על מבנים שעברו שינויים משמעותיים מאז הייתה שם הדמות.
* אסור להציב שלט על חומות, גדרות, מבני חינוך, כנסיות ואכסניות המשפט.
* על המבנה שעליו מציבים את השלט להיות נראה מכביש.
* אסור להנציח דמות אחת על יותר משלט כחול אחד בלונדון.

## קישורים חיצוניים

* רשימה של כל השלטים הכחולים בלונדון, בוויקיפדיה האנגלית
* Open Plaques – אתר המכיל מידע על שלטי הנצחה בכל העולם

*
קטגוריה:הממלכה המאוחדת: תרבות
זימרינג

**זימרינג** (בגרמנית: **Simmering**) הוא הרובע ה-11 של וינה, אוסטריה. הרובע גובל בדנובה והוכרז כרובע בשנת 1892. ברובע ישנם אתרים רבים, מוזיאונים, טירות ישנות וארבעה בתי קברות, אחד מהם הוא בית הקברות המרכזי בווינה, אחד מבתי הקברות הגדולים באירופה.

## היסטוריה
הממצאים הראשונים להתיישבות בסימרינג הן משנת 1028. מבשלת בירה הוקמה במקום בשנת 1605 והמשיכה להניב הכנסות לאזור במשך יותר מ-300 שנה. זימרינג נותרה קטנה עד שנת 1860, אז נבנה בית המגורים רינבקהאוזר (*Rinnböckhäuser*), שהיה בזמנו השני בגודלו בווינה, והביא לצמיחה מהירה באזור.

קייזרברסדורף (שנודע קודם לכן בשם אברסדורף) היה אחד הכפרים המקוריים ברובע ושיכן בתוכו את מגוריה של שושלת אבנדורפר. קיסר האימפריה הרומית הקדושה מקסימיליאן השני צד תכופות באזור והמיר את בית המגורים לבקתת הציד נויגבאודה.

ב-1 בינואר 1892 זימרינג, קייזרברסדורף וכמה חלקים קטנים מאוד של קלדרינג, שווכאט ואלברן, שולבו בווינה כמחוז ה-11.

הממצאים הראשונים של העיירה הקטנה אלברן מקורן ב-1162. העיירה הייתה קטנה לאורך כל ההיסטוריה שלה. היה צורך להזיז אותה וליישב אותה פעמיים עקב שיטפונות מהדנובה. ב-15 באוקטובר 1938 הועברה העיירה לרובע ה-23 לשעבר של שווכאט. אבל לאחר מלחמת העולם השנייה, היא הועברה לרובע השני לאופולדשטאדט כדי שבתי הזיקוק שלה יהיו שייכים לאזור הכיבוש הסובייטי של וינה. ב-1955, באמנת המדינה האוסטרית העיירה הפכה לחלק מזימרינג.

## גאוגרפיה
הרובע שוכן בחלקה הדרומי של וינה. הוא גובל בתעלת הדנובה והדנובה במזרח ובמסילת הרכבת המזרחית במערב. מבין כל המחוזות, זימרינג הוא הרובע הנמוך ביותר מבחינת גובה.

## תחבורה
זימרינג הייתה תמיד צומת תחבורה חשובה לדרום ולמזרח. הרחוב הראשי של זימרינג מתוארך כדרך רומאית. בהמשך חצתה את זימרינג תעלה ויינר-נוישטאדט, באלברן ישנו נמל לדגנים, קווי רכבת רבים עוברים ברובע, וכן הכביש המהיר A4 לנמל התעופה הבינלאומי של וינה (והלאה להונגריה) מתחיל בזימרינג.

## קישורים חיצוניים

* 

קטגוריה:וינה: רבעים
וודו דאדי

**יותם ג'ונתן רבינו** (נולד ב-23 ביוני 2000), הידוע בשם הבמה **"וודו דאדי"**, הוא זמר, ראפר, מוזיקאי, מפיק מוזיקלי ושחקן ישראלי.

## ביוגרפיה
רבינו נולד בתל אביב-יפו, בן בכור לארנת ולקינן. בילדותו למד בבית הספר הדמוקרטי ביפו, ובתיכון א' לאמנויות תל אביב. במקביל ללימודים, שיחק יותם במערכונים של קבוצת הסטנד-אפ "כל מה שמצחיק בעולם", וביניהם בסרט הקצר "המחברת הסגורה" אשר זכה לפופולריות רבה. לא שירת בצה"ל.

## קריירה מוזיקלית
בשנת 2015, בזמן שהיה בתיכון, החל להוציא מוזיקה ב-SoundCloud תחת השם "וודו דאדי".

בשנת 2020 הוציא יחד עם אביה את המיני-אלבום "אוסף שירים שכבדים מידי לענן", שבו התארח גם שי טרא ליטמן. בהמשך השנה הוציאו השניים עוד שני סינגלים, אשר אחד מהם כלל שני שירים.

בשנת 2021 הוציא את הסינגל "הלו!" אשר כלל דגימה מהשיר "הכל זהב". כחודש לאחר מכן, הוציא את הסינגל "המקסימום" אשר עסק במשבר הקורונה מנקודת מבטו. בהמשך לקו הדגימות משירי משוררים, "המקסימום" כלל דגימה מהשיר "השר משה מונטיפיורי" שגם הוא נכתב על ידי חיים חפר. שני השירים הללו תחמו את האלבום אשר הוציא בשנה העוקבת.

בשנת 2022 הוציא את הסינגל "3:39", אשר נכלל באלבום "תן בראש וודו דאדי" שיצא כחודש לאחר מכן. אלבום זה היה אלבום הסולו הראשון של וודו דאדי, והתארחו בו אביה ושי ליטמן. גם השירים באלבום זה אופיינו בדגימות משירי משוררים. בסוף השנה הוציא את הסינגל "פריטי בוי".

בשנת 2023 הוציא את אלבום הסולו השני שלו "עד כדי כך".

בשנת 2025 הוציא את אלבום הסולו השלישי שלו, "כל הפרחים בתל אביב יפרחו גם בלעדיי". שלושה שירים מתוכו יצאו כסינגלים לפני צאת האלבום, "קנסל" (עם אירוח של הראפר הפנר), "רוקד עם כוכבים" ו"צפרדע במים רותחים".

## חיים אישיים
משנת 2022 בזוגיות עם השחקנית אלונה סער. בנובמבר 2025 השניים התארסו.

## דיסקוגרפיה
### אלבומי אולפן
* 2022: תן בראש וודו דאדי
* 2023: עד כדי כך
* 2025: כל הפרחים בתל אביב יפרחו גם בלעדיי
### מיני-אלבומים
* 2020: אוסף שירים שכבדים מדי לענן (יחד עם אביה)
* 2020: צמד שירים לימים משונים (יחד עם אביה)

## קישורים חיצוניים

* 

## הערות שוליים

קטגוריה:ראפרים ישראלים
קטגוריה:אמנים ישראלים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:בוגרי תיכון עירוני א' (תל אביב)
קטגוריה:זמרים ישראלים
קטגוריה:ישראלים שנולדו ב-2000